РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №15
от заседанието на Комисия ”Международна дейност” на ВСС,
проведено на 24.04.2013 г.

ПРЕДСЕДАТЕЛ:		Соня Найденова 
ЧЛЕНОВЕ:			Магдалена Лазарова 
Мария Кузманова
Милка Итова
Михаил Кожарев - отсъства

На заседанието на комисията присъстваха експертните сътрудници на комисията: Христина Тодорова, директор на дирекция „Международна дейност” и Аделина Кандова, старши експерт в дирекция „Международна дейност”. 

1. ОТНОСНО: Писмо от фондация „Америка за България” относно предложение за командироване на съдии за краткосрочно професионално обучение във Вашингтон, Ню Йорк, Денвър и Сан Франциско, САЩ, по линия на програма „Обучение за млади професионалисти от сферата на правосъдието за периода” 11 май –1 юни 2013 г. 

КОМИСИЯ „МЕЖДУНАРОДНА ДЕЙНОСТ”
РЕШИ:

1.1. Избраните съдии за участие в краткосрочното професионално обучение по програма на фондация „Америка за България – Обучение на млади професионалисти от сферата на правосъдието” в САЩ следва да се обърнат за командироване към административния си ръководител.
1.2. Решението по т. 1.1 да се внесе на заседанието на Висшия съдебен съвет на 25.04.2013 г. 

2. ОТНОСНО: Молба от ръководителя на Мисията на Европейския съюз в областта на върховенството на закона в Косово (EULEX Kosovo) за удължаване неплатения отпуск на съдия Елка Филчева – Ерменкова. 

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. Да се изпрати на ръководителя на Мисията на Европейския съюз в областта на Върховенството на закона в Косово (EULEX Kosovo) чрез постоянния представител на България към ЕС в Брюксел Димитър Цанчев копие от извлечение от решението на Висшия съдебен съвет по протокол №12/28.03.2013 г. 
2.2. Да се изпрати на Катя Бельова, административен ръководител – председател на Окръжен съд – Благоевград, копие от извлечението от решението на Висшия съдебен съвет по протокол №12/28.03.2013 г. 

3. ОТНОСНО: Извлечение от протокол №15 от заседание на Комисията по анализ и отчитане степента на натовареност на органите на съдебната власт и извлечение от Протокол №17 от заседание на Комисия по правни въпроси и извлечение от Протокол №15 на КПКИТС относно съобщението на Европейската комисия във връзка с Информационно табло на Европейския съюз в областта на правосъдието.

КОМИСИЯ „МЕЖДУНАРОДНА ДЕЙНОСТ”
РЕШИ:

3.1. Информационното табло да се публикува на страницата на Висшия съдебен съвет в раздел „Международно сътрудничество” в българската и английската  версия. 
3.2. Възлага на експертите към Комисия „Международна дейност” да организират среща на комисия „Международна дейност” с експерти от дирекция „Международно правно сътрудничество и европейски въпроси” от Министерството на правосъдието във връзка със събирането на информация, касаеща съдебната власт. 
3.3. Решението по т. 3.1. да се изпрати на дирекция „Информационни системи” за изпълнение. 

 4. ОТНОСНО: Писмо от Патентното ведомство на Република България Проект на споразумение относно Единен патентен съд – предложение за създаване на регионално отделение на Единния патентен съд в Румъния. 

КОМИСИЯ „МЕЖДУНАРОДНА ДЕЙНОСТ”
РЕШИ:

4.1. Да се изпрати запитване до председателя на ВКС за становище по отношение предложението на Румъния и за възможността да се определят съдии с нужната квалификация и езикова подготовка, които биха могли да се включат в регионален списък. 
4.2. За следващото заседание на Комисия „Международна дейност” да се предостави на членовете на комисията пълният текст на споразумението за Единния европейски патентен съд. 

5. ОТНОСНО: Доклад от Вероника Николова – съдия в Апелативен съд – София и национално лице за контакт на Европейската съдебна мрежа по граждански и търговски дела относно участието й в заседание на работна група „Гражданско право” по предложението за регламент на Европейския парламент на Съвета за изменение на Регламент (ЕО) №1346/2000 г. относно производството по несъстоятелност, проведено на 5 април 2013 г. в Брюксел, Белгия. 

КОМИСИЯ „МЕЖДУНАРОДНА ДЕЙНОСТ”
РЕШИ:

5.1. Приема за сведение доклада от Вероника Николова – съдия в Апелативен съд – София. 
5.2. Докладът на Вероника Николова, съдия в Апелативен съд – София, да се внесе на следващото заседание на Висшия съдебен съвет за разглеждане. 

6. ОТНОСНО: Доклад от Христина Тодорова, директор на дирекция „Международна дейност”, относно отворени процедури 2.4 и 1.5 за директно предоставяне на безвъзмездна финансова помощ по оперативна програма „Административен капацитет” и предоставени указания за разработване на проекти по ОПАК. 
КОМИСИЯ „МЕЖДУНАРОДНА ДЕЙНОСТ”
РЕШИ:

6.1. Изпраща информацията за открити процедури по подприоритет 1.5 и 2.4 за разработване на проектни   предложения по оперативна програма „Административен капацитет” на комисии „Публична комуникация”, „Професионална етика и превенция на корупцията”, „Бюджет и финанси” и „Професионална квалификация, информационни технологии и статистика” на Висшия съдебен съвет за становище и предприемане на последващи действия за подготовка и подаване на проектни предложения. 
6.2. Комисии „Публична комуникация”, „Професионална етика и превенция на корупцията”, „Бюджет и финанси” и „Професионална квалификация, информационни технологии и статистика” да уведомят комисия „Международна дейност” за взетото решение в срок до 21.05.2013 г. 
6.3. Възлага на дирекция „Международна дейност” да изготви и предостави на горепосочените комисии списък с външни експерти, които са работили по международни проекти, изпълнявани в съдебната система. 

 7. ОТНОСНО: Писмо на Европейската комисия във връзка с Петата среща на подгрупата от технически експерти относно Европейския идентификатор за съдебна практика (European Case Law Identifier - ECLI) и писмо от Светослав Данчев, съдебен администратор в Апелативен съд – Велико Търново, за невъзможността му да участва в срещата. 

КОМИСИЯ „МЕЖДУНАРОДНА ДЕЙНОСТ”
РЕШИ:
7.1. Приема за сведение поканата за участие в Петата среща на подгрупата от технически експерти относно Европейския идентификатор за съдебна практика (European Case Law Identifier - ECLI) и писмото на Светослав Данчев. 
7.2. Определя Валери Михайлов, директор на дирекция „Информационни системи”, за участие в петата среща на подгрупата от технически експерти. 
7.3. Решението по т. 7.2 да се внесе на заседанието на Висшия съдебен съвет на 25.04.2013 г. 

8. ОТНОСНО: Писма от г-н Иван Маринов, главен секретар при Администрацията на главния прокурор във връзка с командироване в чужбина на представители на Прокуратурата на Република България. 

КОМИСИЯ „МЕЖДУНАРОДНА ДЕЙНОСТ”
РЕШИ:
8. Приема за сведение писмата на г-н Иван Маринов, главен секретар при Администрацията на главния прокурор във връзка с командироване в чужбина на представители на Прокуратурата на Република България. 

9. ОТНОСНО: Проект на писмо до г-н Петко Дойков, директор на дирекция „Политика за сигурност” в Министерството на външните работи във връзка с предоставяне на информация от държавите – членки по Регламент №267/2012 г. (ЕС) относно санкциите от ЕС по отношение на Иран, за сведение.

КОМИСИЯ „МЕЖДУНАРОДНА ДЕЙНОСТ”
РЕШИ:

9. Приема за сведение проекта на писмо до г-н Петко Дойков, директор на дирекция „Политика за сигурност” в Министерството на външните работи. 

10. ОТНОСНО: Обсъждане на план-сметка за провеждането на Общото събрание на Европейската мрежа на съдебните съвети в София, 5-7 юни 2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

10.1. Обсъди детайли по план-сметката и културната програма. 
10.2. Възлага на Ваня Панагонова, началник-отдел „Протокол”, действия по осигуряване на безплатна информационна карта. 

11. ОТНОСНО: Обсъждане и изготвяне на график за посещения по апелативни райони за изготвяне на анализ, свързан с целите на провеждане на Форум по напредъка на делата, наблюдавани от Европейската комисия.

КОМИСИЯ „МЕЖДУНАРОДНА ДЕЙНОСТ”
РЕШИ:

11. Отлага т. 11 за следващо заседание на Комисия „Международна дейност”
12. Разни: Отлага т. „Разни” за следващо заседание на Комисия „Международна дейност”. 

ПРЕДСЕДАТЕЛ 
НА КОМИСИЯТА: (П)
СОНЯ НАЙДЕНОВА